Rijeka, 19. rujna 2019.

**OBJAVA ZA MEDIJE**

**I U DRUGIM HRVATSKIM GRADOVIMA RIJEKA 2020 – EUROPSKA PRIJESTOLNICA KULUTRE ZAPOČINJE S PREDSTAVLJANJEM KULTURNOG PROGRAMA ZA 2020. GODINU**

**Rijeka 2020 – Europske prijestolnica kulture tijekom mjeseca rujna i listopada predstavlja bogat kulturno – umjetnički program koji će se u Rijeci održati 2020. godine u okviru nošnja prestižne titule EPK.**

Nakon održana dva predstavljanja u Rijeci, **danas predstavnici EPK projekta i tvrtke Rijeka 2020, putuju u Rovinj na Weekend Media Festival** koji okuplja brojne hrvatske medije i predstavnike različitih tvrtki.

Osim Rovinja, **slijede predstavljanja EPK projekta i kulturnog programa za 2020. još i u Puli, Zagrebu i Varaždinu, a tijekom listopada i u drugim gradovima Hrvatske, ali i okolnih zemalja.**

**Partnerski se u projekt Europske prijestolnice kulture uključila i Arriva Hrvatska, kao vodeći pružatelj usluga autobusnog prijevoza u Hrvatskoj**. Autobus Arrive oslikan je vizualima projekta Europske prijestolnice kulture i, **u partnerstvu s Arrivom, sudionici predstavljanja EPK programa za 2020. putovat će u hrvatske gradove ovim autobusom**.

**Kulturni program Europske prijestolnice kulture za 2020. zbog svoje se opsežnosti i količine programskih događanja predstavlja se sukcesivno, po programskim cjelinama.**

U Rijeci su tako u protekla dva tjedna medijima, a putem njih i široj javnosti, **predstavljene programske cjeline *27 susjedstava* i *Dječja kuća****.* **U Rovinju** će tijekom nadolazećeg vikenda prisutnim medijima i ostalima biti predstavljena programska cjelina ***Dopolavoro***koja donosi atraktivno umjetničko razmatranje teme *rada i tehnologija*.

**Slijede potom još i predstavljanja programskih cjelina *Doba moći*, *Lungomare Art*, *Slatko i Slano* te *Kuhinja različitosti***. Dio ovih predstavljanja održavat će se u Rijeci, a dio u drugim hrvatskim gradovima. Osim navedenog, tijekom rujna i listopada predstavit će se i aktivnosti koje se provode pod nazivom ***Kulturna diplomacija***, a obuhvaćaju predstavljanja Rijeke i projekta Europske prijestolnice kulture u inozemstvu kao i organizaciju budućih međunarodnih konferencija iz područja kulture u Rijeci. Također, bit će predstavljeni i **brojni projekti proizašli iz dosadašnjeg uključivanja građana u EPK kroz programe *Zelenog vala* i *Civilnih inicijativa***, te ***Učionice*** u sklopu koje su održane brojne edukativne aktivnosti.

Tijekom trajanja Weekend Media Festivala u Rovinju ovaj vikend, Rijeka – Europska prijestolnica kulture će ondje biti prisutna kroz koncert Leta 3 pod radnim nazivom *Panic at the Disco: Let 3 svira Odu radosti*. Također, u prostoru održavanja WMF-a Rijeka – EPK ima svoj promotivni štand na kojem se mogu dobiti informativne brošure o projektu i kulturnom programu za 2020 i na kojem dežuraju osobe zadužene u projektu za odnose s medijima. U petak, 20.9. u panel raspravi na temu *"Kultura, mediji, javni sektor - može li kultura mijenjati život u gradovima?"* sudjeluje riječki pročelnik za kulturu Ivan Šarar, a u subotu, 21.9. održava se predstavljanje ukupnog EPK projekta i posebno programskog pravca *Dopolavoro*. U tom predstavljanju sudjeluju Emina Višnić, direktorica Rijeke 2020, Ivan Šarar te Davor Mišković, voditelj programskog pravca Dopolavoro.

Osim navedenog, u Rovinju će i u Puli, kao što je to bio slučaj i u Rijeci prošle subote, biti izveden Flash Mob, atraktivni plesni nastup u sklopu promocije Rijeke – Europske prijestolnice kulture. Plesači i plesačice nastupaju u koreografiji voditeljice plesnog ansambla K2K, Kristine Paunovski, uz glazbu autora Sandija Bratonje, multiinstrumentalista iz Rijeke te vokal Borisa Štoka.

U petak tijekom jutra, sudionici ovog riječkog predstavljanja u Rovinju, posebno oslikanim autobusom Arriva Hrvatske putuju iz Rijeke u Istru i nose poruke Europske prijestolnica kulture.

U prilogu dostavljam fotografiju spomenutog Arrivinog *Rijeka 2020 autobusa* i unaprijed se zahvaljujem na objavi ove informacije.

S poštovanjem,

**Lena Stojiljković –** Odnosi s medijima, Rijeka 2020

lena.stojiljkovic@rijeka2020.eu

M: +385 91 612 63 42